Першае пытанне, на якое мы прапаноўвалі адказаць наведвальнікам нашага інтэрнэт-рэсурсу, датычылася ўвядзення грашовай адказнасці для тых, хто не сартуе смецце. Большасць рэспандэнтаў (дзве траціны) аказаліся людзьмі разважлівымі, якія не прывыклі сячы з-за пляча. Яны прапануюць фармат своеасаблівага негалоснага кантракта: спачатку трэба паставіць у кожным двары дастатковую колькасць кантэйнераў для раздзельнага збору адходаў і толькі пасля гэтага пачынаць распрацоўваць штрафныя санкцыі. Галасы тых, хто выступае за ідэю спаганяць грошы з тых, хто выкідвае ўсё ў адзін кантэйнер, і тых, хто так не робіць, падзяліліся прыкладна пароўну. Але ад агульнай колькасці яны набралі па адной шостай.